फैंस के लिए खुशखबरी: 24 साल बाद फिर एक साथ दिखाई देगी जितेंद्र और जया प्रदा की जोड़ी  
जितेंद्र और जया प्रदा की जोड़ी साथ आएगी नजर
24 साल बाद फिर एक साथ आएंगे नजर
20 फिल्मों में किया है साथ काम
बॉलीवुड के दिग्गज एक्टर-एक्ट्रेस जितेंद्र (Jitendra) और जया प्रदा (Jaya Prada) 24 साल बाद फिर से एक साथ पर्दे पर दिखाई देंगे. दोनों के फैंस के लिए यह बहुत बड़ी खुशखबरी है. क्योंकि उनके फैंस के मन में यह चाहत थी कि दोनों फिर से एक साथ पर्दे पर आएं. 24 साल बाद जाकर उनका यह सपना पूरा होने जा रहा है.  जितेंद्र (Jitendra) और जया प्रदा (Jaya Prada) ने 20 से ज्यादा फिल्मों में काम किया है. इस बार यह जोड़ी टीवी शो में साथ दिखाई देगी. 
 
A post shared by Ek (@ektaravikapoor) on Jan 25, 2019 at 8:48pm PST
 
सोनी एंटरटेनमेंट टेलीविजन ने एक बयान जारी कर कहा कि  जितेंद्र (Jitendra) और जया प्रदा (Jaya Prada) 'सुपर डांसर चैप्टर 3' पर विशेष अतिथि के तौर पर दिखाई देंगे. शो के प्रतियोगी 1980 और 1990 के दशक के उनके प्रसिद्ध गानों पर नाचेंगे. जया प्रदा (Jaya Prada) ने एक बयान में कहा, "मैं सुपर डांसर के प्रतिभाशाली बच्चों को देखकर बहुत उत्साहित हूं. इन बच्चों के माध्यम से नृत्य को इतनी खूबसूरती से विकसित होते देखना अद्भुत है."
जितेंद्र (Jitendra) भी शो का हिस्सा बनने को लेकर बहुत उत्साहित हैं. उन्होंने कहा, "मेरा पोता लक्ष्य भी इन 'सुपर डांसर' प्रतियोगियों की तरह ऊजार्वान और उत्साही है."